OpenLLM-France/wikimedia huggingface dataset:
# Sedgwick konderria (Kansas)

Sedgwick konderria (ingelesez: Sedgwick County) Kansasko konderri bat da, Ameriketako Estatu Batuetan. Hiriburua Wichita da. 2010eko zentsuaren arabera 498.365 biztanle zituen, Sedgwick kilometro koadroko azaleran.

## Geografia

Sedgwick konderriak 2.613,61 kilometro koadro ditu. Horietatik 30,07 ura dira. Beste 2.583,54 lurra dira. Biztanleria dentsitatea 190,68 da.

## Demografia

2010eko zentsoan bizi ziren 498.365 pertsonetatik 413.070 txuriak edo hispanoak dira. Horietatik hispano edo latino kategorian 64.636 dira. 44.931 beltzak edo afroamerikarrak. 4.456 amerikar natiboak ziren eta 378 Hawaii edo Pazifikoko irletako natiboak. 20.167 asiarrak ziren. Bestelako arraza bat kategorian 580 biztanle daude. Bukatzeko euren burua arraza bat baino gehiagotan 14.783 pertsonek kokatzen zuten.

### Biztanleria piramidea
## Kanpo estekak

* Datuak: Q375108
* Multimedia: Sedgwick County, Kansas / Q375108
# Sedgwick (Maine)

Sedgwick Ameriketako Estatu Batuetako inkorporatutako herri bat da. Hancock konderrian dago, Maine estatuan. 1.202 biztanle ditu, 31,06 kilometro koadroko azaleran banatuta.

## Ikus, gainera

* Hancock konderrian

## Kanpo estekak

* Datuak: Q3450300
* Multimedia: Sedgwick, Maine / Q3450300
# Sedgley

Sedgley, Ingalaterrako erdialdean dagoen udalerri bat da, Mendebaldeko Midlands konderrian.
2021ean 31.990 biztanle zituen.
* Datuak: Q2187271
* Multimedia: Sedgley / Q2187271
# Sedgwick (Colorado)

Sedgwick Coloradoko herri bat da. Sedgwick konderrian kokatua dago. 2010ean 146 biztanle zituen, 0,8647 kilometro koadrotan banatuta.

## Ikus, gainera

* Sedgwick konderria

## Kanpo estekak

* Datuak: Q598878
* Multimedia: Sedgwick, Colorado / Q598878
# Sedgwick (Kansas)

Sedgwick Kansasko hiri bat da. Harvey konderrian kokatua dago. 2010ean 1.695 biztanle zituen, 3,65 kilometro koadrotan banatuta.

## Ikus, gainera

* Harvey konderria

## Kanpo estekak

* Datuak: Q2573443
* Multimedia: Sedgwick, Kansas / Q2573443
# Sami

Sami hurrengoetako bat izan daiteke:
* Samiera: Eskandinavia iparraldean mintzatzen den hizkuntza, sami herriarena, laponiera izenez ere ezaguna.
* Sami etnia: Eskandinavia iparraldeko talde etnikoa, laponiar izenez ere ezaguna.
# Samianigo

Samianigo aragoieraz edo Sabiñánigo gaztelaniaz Huescako iparraldean dagoen herria da, probintziako seigarren populatuena dena. Alto Gállegoko eskualdearen hiriburua eta herri nagusia da.
9.023 biztanle zituen 2005ean.
Mugakide hauexek ditu: Iparraldean, Biescas eta Yebra de Basa herriak, ekialdean Fiscal eta Boltaña, hegoaldean Las Peñas de Riglos, hego-ekialdean Somontano de Barbastro eskualdea eta mendebaldean Jaca, Caldearenas eta Villanúa.

## Udalerria osatzen duten herriak

Gaur egun Samianigo udalerriak honako herri hauek barne hartzen ditu:
Abellada, Abenilla, Acumuer, Aineto, Alavés, Allué, Arguisal, Arraso, Arruaba, Arto, Artosilla, Aspés (edo Azpe), Asqués, Asún, Atós Alto, Atós Bajo, Aurín, Bara, Barangua, Belarra, Bentué de Nocito, Bolás, Borrés, Campares, Cañardo, Cartirana, Castiello de Guarga, Castillo de Lerés, Ceresola, Fablo, Fenillosa, Gésera, Gillué, Grasa, Hostal de Ipiés, Ibirque, Ibort, Ipiés, Isín, Isún de Basa, Jabarrella, Laguarta, Lanave, Lárrede, Larrés, Lasaosa, Lasieso, Latas, Latrás, Layés, Molino de Escartín, Molino de Villobas, Ordovés, Orna de Gállego, Osán, Pardinilla, El Puente de Samianigo, Rapún, Samianigo Alto, San Esteban de Guarga, San Román de Basa, Sandiás, Santa María de Perula, Sardas, Sasal, Satué, Secorún, Senegüé, Solanilla, Sorripas, Used, Villacampa eta Yéspola.
2009an herri guzti horiek 1.021 biztanle batzen zituzten.

## Inguru naturala

Gallego ibaia ondotik igarotzen da.

## Klima 1

Datu klimatikoak (Samianigo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17 | 18 | 25 | 25 | 30 | 37 | 37 | 35 | 32 | 27 | 23 | 17 | 37 |
| Batez besteko tenperatura maximoa (°C) | 7 | 10 | 15 | 17 | 21 | 27 | 31 | 28 | 25 | 20 | 14 | 9 | 18 |
| Batez besteko tenperatura (ºC) | 3 | 5 | 9 | 11 | 14 | 20 | 23 | 21 | 18 | 14 | 9 | 5 | 12 |
| Batez besteko tenperatura minimoa (°C) | -1 | -2 | 3 | 5 | 8 | 13 | 15 | 14 | 11 | 8 | 5 | 1 | 7 |
| Erregistraturiko tenperatura minimoa (°C) | -7 | -12 | -5 | -2 | 1 | 7 | 7 | 7 | 5 | 1 | -2 | -7 | -12 |
| Pilatutako prezipitazioa (mm) | 20 | 20 | 60 | 60 | 80 | 40 | 20 | 40 | 30 | 10 | 30 | 40 | 500 |
| Prezipitazio egunak (≥ 1 mm) | 3 | 2 | 5 | 4 | 7 | 3 | 3 | 3 | 3 | 2 | 3 | 4 | 46 |
| Hezetasuna (%) | 82 | 72 | 66 | 60 | 64 | 58 | 53 | 57 | 63 | 69 | 76 | 82 | 67 |
| Iturria: Weatherbase ||||||||||||||

## Kultura

Udalerrian aragoierazko hiztunak bizi dira.

## Kirola

Udalerri hau Quebrantahuesos txirrindularitza lasterketa ospetsuaren abiapuntua da.

## Iruditegia

* Espainiako enparantza, udaletxea eta Kristo Erregeren eliza
* Santa Orosia eta Oturia mendiak Samianigotik ikusita
* Trengeltokia

## Erreferentziak

* ↑ Samianigo, Spain Travel Weather Averages. Weatherbase (Noiz kontsultatua: 2013-06-29).

## Kanpo estekak

* Samianigoko Udalaren webgunea (Gaztelaniaz)(Ingelesez)(Frantsesez)(Alemanez)
* Datuak: Q1552975
* Multimedia: Sabiñánigo / Q1552975
# Samhain

Samhain (irlanderaz Samhain, eskoziako gaeleraz Samhuinn, irlandera zaharrean Samain; «udaren amaiera» esan nahi du) kristautasunaren ebanjelizazio aurretiko aro paganoaren zelta jatorriko jai garrantzitsuena zen. Izena zelterazko bi hitz batzetik dator: sam «uda» eta fuin «amaiera».
Uzta biltzeko sasoiaren amaiera ospatzeko jaia zen, bai eta iluntasunarekin hasten zen zelten urte berriaren ospakizuna ere. Iragate jaia da, beraz (urte batetik bestera igarotzeko jaia), bai eta beste mundurako irekiera ere. Hiru mila urtez Europa osoko zelta nazioek ospatu izan dute.

## Ikus, gainera

* Irlandar mitologia
* Mitologia zelta
* Akelarre
* Walpurgis gaua
* Meza beltza

## Kanpo estekak

* Datuak: Q207365
* Multimedia: Samhain / Q207365
# Sami Parlamentuak

Samitarren Legebiltzarrak (iparraldeko samieraz: Sámediggi; inariko samieraz: Sämitigge; skolt samieraz: Sää´mte´ǧǧ), Finlandia, Norvegia, Suedia eta Errusiako samitarren parlamentua da. Izan ere, ez da parlamentu bakarra eta arauak ezberdinak suertatzen dira hiru herrialdeetan.
Legebiltzar finlandiarra Inari udalerrian dago.

## Historia

Herri eskandinaviar hauek nomadak ziren garaietan, "Finnekonger" ("Errege samiak") agintari gorenak ziren. XII. mendekoak dira lehendabiziko aipamenak zentzu horretan. Hala ere, izena nahasgarria da, noblezia ez denez inoiz izan sami kulturaren ezaugarria.
XIX. mendearen erdialdean, Alexandro II.a Errusiakoa tsarrak erreforma demokratikoak abiatu zituen, samitarrentzat batzarra eskainiz. Kola hirian urtean behin batzartzen ziren, Koladak Sobbar izenekoa. Errusiako Iraultza garaian desagertu zen ekimena.
XIX. mendearen amaiera eta XX. mendearen hasiera artean, bestela, mugimendu bat abian ipini zen Norvegian, Finnmark eta Troms konderrietan, Sami kultura eta hizkuntza mantentzeko helburuarekin. Per Fokstad eta Isak Saba izan ziren horretarako buruzagi nabarmenak, biak ala biak laboristak. Saba 1907an izan zen hautatutako lehenengo samia legebiltzar nazional batean historian. "Sámi soga lávlla" bere poema denborarekin musikatu eta samitarren abesti ofizialtzat hartu zuten.
1917an, lehenengo nazioarteko konferentzia samia antolatu zuten Trondheimen, Norvegia eta Suediako iparraldeko eta hegoaldeko herritarrak batuz. Elsa Laula Renberg eta Daniel Mortensson nabarmendu ziren ekimen honetan, biak ala biak hegoaldekoak. Elur-oreinen abeltzaintza arautzea auzi nagusien artean eduki zuten. Samitarren egun ofiziala otsailaren 6a da orduko biltzarra zela eta.
Sami Kontseilua bestela eratu zuten bigarren konferentzia eta gero, Karasjoken, Norvegian, 1956ko abuztuaren 18an.

## Legebiltzarrak

Finlandiako sami legebiltzarra 1996ko martxoaren 2an zabaldu zuten, orain arteko berriena. Aanaaren dago kokatuta eta 21 ordezkari ditu. Lau urtetik behin aukerazten dituzte Samien Lurraldeko udalerrietan.
Norvegiako sami legebiltzarra, aldiz, 1989ko urriaren 9an ipini zuten abian, Karasjoken. 39 ordezkari ditu, 4 urtetik behin egindako bozketen bidez 7 egoitzetan: Nuortaguovlu (Ekialdeko Norvegia), Ávjovarri (Goimendiak), Davveguovlu (Iparraldea), Gáiseguovlu (Lurralde menditsua), Viestarmearra (Mendebaldeko Itsasoa), Åarjiel-Saepmie (Hego Sápmi) eta Lulli-Norga (Hegoaldeko Norvegia). Finladian ez bezala, herrialde osoan zabaltzen dira.
Suediako sami legebiltzarra, azkenik, 1993ko abuztuaren 26an martxan ipini zuten. Kiruna da egoitza. Parlamentuak 31 ordezkari ditu, 4 urtetik behin bozkatutakoak, beste bi herrialdeetan bezala.

## Kanpo estekak

* Suediako sami legebiltzarra.
* Finlandiako sami legebiltzarra.
* Norvegiako sami legebiltzarra.
* Datuak: Q20492638
# Samia Yusuf Omar

Samia Yusuf Omar (somalieraz: Saamiiyaa Yuusuf Omar, arabieraz: سامية يوسف عمر‎; Somalia, 1991ko martxoaren 25a - Mediterraneo itsasoa, 2012ko apirila) somaliar atleta izan zen. 2008an Beijingo Olinpiar Jokoetan parte hartu zuen.

## Historia

Samiak 200 metroko lasterketan parte hartu zuen Beijingo Olinpiar Jokoetan, nahiz eta prestakuntza eskasa egina izan, bere herrialdeko eskasiak hala behartuta. Nabarmendu zen proban, azkena izanik ere eta beste lehiakideek baino ia hamar segundo gehiago behar izan, ikusleen txaloak jasoz.
Somaliako hiriburuan, Muqdishon, hazi eta entrenatua zen, gerra, txirotasuna, atletismo instalazio falta erabatekoa eta emakumeek kiroletan parte har dezaten aurkako giro baten barnean.
2012ko apirilean Samia Yusuf Omar Libiatik Italiara itsasoa zeharkatzen saiatu zen, baina bidaia egiten ari zen patera edo txalupak hondoa jo zuen. Somaliako Olinpiar Nazio Batzordeak Samia hila zela baieztatu zuen, nola hil zen zehaztu ez bazuen ere.

## Erreferentziak

* ↑ "Somalia Olympic runner 'drowns trying to reach Europe'", BBC, 2012/8/20
* ↑ From weeds to world-class track for Somalia runner, Reuters
* Datuak: Q290451
# Samfowlerita

Samfowlerita silikato motako minerala da.

## Ezaugarriak

Samfowlerita silikato mineralaren formula kimikoa hau da: ${\ce {Ca28Mn6Zn4(Be,Zn)4Be12[(OH)3|(SiO4)3|(Si2O7)2]4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Samfowlerite: Mineral information, data and localities.» www.mindat.org (Noiz kontsultatua: 12-05-2019).
# Saint-Médard-en-Jalles kantonamendua

Saint-Médard-en-Jalles kantonamendua Frantziako kantonamendu bat da. Gironda departamenduan dago, Akitania Berria eskualdean. Guztira 3 udalerri ditu eta Sent Medard de Jalas da bere hiriburua.

## Kanpo estekak

* Datuak: Q26856
# Scott Moir

Scott Patrick Moir (1987ko irailaren 2 - ) Kanadako izotz gaineko patinaje artistiko dantzari ohi eta entrenatzailea da. Tessa Virtue bikotearekin batera, 2010eko eta 2018ko Neguko Olinpiar Jokoetako txapeldunak izan ziren, 2014ko Neguko Olinpiar Jokoetan zilarrezko dominadunak, Munduko Txapelketa 2010, 2012 eta 2017an irabazi zuten, Lan Kontinenteetako Txapelketa ere hirutan (2008, 2012 eta 2017), 2016-17ko Izotz Gaineko Patinaje Grand Prixaren irabazle eta zortzi aldiz Knadako irabazle. Lehenago, 2006ko Munduko Junior txapelketa eta 2006ko Junior Grand Prix ere irabazi zituzten. Moir eta Virtuek 2018ko Neguko Olinpiar Jokoetako taldeko txapelketan urrea lortu zuten eta 2014koan zilarra. Historian domina olinpiko gehien irabazi zuten patinatzaile artistiko bikotea da. Maiz esaten da historiako patinatzaile artistiko bikoterik onena dela. Historiako bikote bakarra da Super Slam bat irabazi zuena, nazioarteko txapelketa nagusi guztiak irabazi baitituzte senior eta junior mailetan. Dagoeneko egiten ez den dantza original txapelketako munduko errekorraren jabe dira.
Virtue eta Moir 1997an hasi ziren kirol-bikote gisa, zazpi eta bederatzi urte zituztela. 2004an Kanadako junior txapeldunak iizan ziren eta 2007an Kanadako ordezkari bilakatu ziren. 2008an Munduko txapelketan zilarra lortu zuten eta 2009an brontzea. Lehen bikotea izan zen historian 10,0 lortzen ISU Epaiketa Sistemaren arabera. 2010ean Ipar Amerikako lehen izotz-dantzariak izan ziren urrezko domina olinpikoa lortzen, 34 urteko Europaren nagusitasunarekin hautsiz. Virtue eta Moir inoizko bikoterik gazteena izan zen izotz-gaineko patinajean urrezko domina lortzen, lehenengoak urrezko domina lortu zutenak euren lehen parte-hartzean eta lehenengoak urrezko domina lortzen euren herrialdean egindako Olinpiar Jokoetan.
Hogei urtez elkarrekin patinatu ostean, Virtue eta Moir historiako bikoterik iraunkorrena izan da Kanadako historian. 2019an kirol ibilbidea etengo zutela adierazi zuten biek, 22 urtez elkarrekin lehiatu eta gero. 2020an Kanadako Ordena eman zieten eta 2023an Kirolaren Ordena lortu zuten.

## Erreferentziak

* ↑ (Ingelesez) «Virtue, Moir win ice dancing gold for Canada» ESPN.com 2018-02-20 (Noiz kontsultatua: 2024-09-08).
* ↑ «New-look Virtue, Moir redefine ice dance greatness | icenetwork.com: Your home for figure skating and speed skating.» web.archive.org 2018-06-28 (Noiz kontsultatua: 2024-09-08).
* ↑ www.eurosport.com (Noiz kontsultatua: 2024-09-08).
* ↑ (Ingelesez) Samuels, Robert. (2021-10-23). «After wardrobe malfunction, Canadian and French rivals face off for ice dancing gold» Washington Post ISSN 0190-8286. (Noiz kontsultatua: 2024-09-08).
* ↑ «Progression Of Highest Scores» www.isuresults.com (Noiz kontsultatua: 2024-09-08).
* ↑ (Ingelesez) «Canadian stars Tessa Virtue, Scott Moir say they’re ‘stepping away’ from ice dancing» The Globe and Mail 2019-09-18 (Noiz kontsultatua: 2024-09-08).

## Kanpo estekak

* Datuak: Q440940
* Multimedia: Scott Moir / Q440940
# Scott Ross

Scott Ross (Pittsburgh, Pennsylvania, AEB, 1951ko martxoaren 1a - Assas, Montpellierko barrutia, Frantzia, 1989ko ekainaren 13a) estatubatuar piano- eta klabezin-jotzailea izan zen.
Pianoarekin hasi zituen musikako ikasketak, eta bost urte zituela eskaini zuen lehenengo emanaldia. Baina, berehala, klabezinarekin zaletu zen. Hamabi urte zituela, aita hil zitzaion, eta Frantziara joan zen bizitzera amarekin. Nizako Kontserbatorioan (1965-1968), René Saorginekin organoa ikasi zuen eta Huguette Grémy-Chauliac-ekin klabezina. Bere lehenengo saria irabazi ondoren (1968), Parisko Kontserbatorioan sartu zen. Klabezina Robert Beyron-Lacroixekin landu zuen, baxua Laurence Boulayrekin, eta organoa Michel Chapuisekin. 1971n, Brujasko Nazioarteko Lehiaketako lehenengo saria irabazi zuen. Hurrengo urtean, Speciaal Hoger Diploma eman zioten Anberesen. Hura izan zen Scotten debuta kontzertuei dagokionez, eta orobat diskografiakoa. Rameauren lan osoa (1975), Scarlattiren hogeita hamar sonata (1976), Francois Couperinen lan osoa (1978) grabatu zituen. Horrez gainera, irakasle aritu zen 1973. urteaz geroztik Lavaleko Unibertsitatean (Quebec), eta Okzitaniako (1974-1980) eta Borgoinako (1980) antzinako musikako akademietan irakatsi zuen. Kenneth Gilbertekin batera Pièces de clavecin argitaratu zuen, eta Scarlattiren lan guztien bilduma. Diskografia etengabe aberastuz joan zen, organo eta klabezinekoa, batez ere. Zorroztasuna eta fantasia maisutasunez batzea lortu zuen Rossek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q965301
* Multimedia: Scott Ross / Q965301
# Scott Sunderland

Scott G. Sunderland (Inverell, 1966ko azaroaren 28a) australiar txirrindulari ohi eta kirol zuzendaria da. Afizionatu mailan Bidasoako Itzulia bi urte jarraian irabazi zuen eta Nafarroako Itzulian bigarren izan zen. 1990ean profesional bilakatu zen.

## Palmaresa

1987
* 5. Nafarroako Itzulian eta etapa 1
* 2. Ticinoko Giroan
1988
* Bidasoko Itzulia
* 2. Nafarroako Itzulian eta 2 etapa
1989
* Bidasoko Itzulia
* 2. Ticinoko Giroan
1991
* Pantalica Saria
* 9. Tirreno-Adriatikoan
1992
* Mazda Alpine Tour
* 5. Milan-San Remon
* 8. Wincanton Classicean
* 10. Züricheko txapelketan
1993
* 3. Zottegemeko Sari Nagusian
* 9. Züricheko txapelketan
* 10. Suitzako Itzulian
* 10. Wincanton Classicean
1994
* Schynberg Rundfahrt
* 2. Eskalatzaileen Garaikurran
1996
* Valoniako Tourreko etapa 1
1998
* Nokere Koerse
* 3. Pino Cerami Sari Nagusian
1999
* Gaztela eta Leongo Itzuliko etapa 1
* Galiziako Itzuliko etapa 1
2000
* 2. Australiako errepideko txirrindularitza txapelketan
* 3. Druivenkoers Overijsen
* 7. Munduko errepideko txapelketan
2001
* Pino Cerami Sari Nagusia
* Fourmiesko Sari Nagusia
* Herald Sun Tourreko etapa 1
* 2. Flèche Brabançonnen
* 2. Rennesko Sari Nagusian
* 3. Valoniako Sari Nagusian
* 3. Paris-Corrèzen
* 3. Paris-Bourgesen
2002
* Austriako Itzuliko etapa 1
2003
* 2. CSC Classicean

## Kanpo estekak

Scott Sunderland - ProCyclingStats
* Datuak: Q1851381
* Multimedia: Scott Sunderland / Q1851381
# Scott Weiland

Scott Richard Weiland, jaiotze izenez Scott Richard Kline (1967ko urriaren 27a, San Jose, Kalifornia – 2015eko abenduaren 3a, Bloomington, Minnesota) estatubatuar rock musikari, abeslari eta kantautore bat izan zen.
Nagusiki Stone Temple Pilots eta Velvet Revolver taldeetako abeslaria izateagatik ezaguna zen.

## Kanpo estekak

* Webgune ofiziala (Ingelesez)
* Scott Weiland abeslariaren IMDBko fitxa irakurgai (Ingelesez)
* Datuak: Q363236
* Multimedia: Scott Weiland / Q363236
# Scott McGough

Scott Thomas McGough,, (Pittsburg, Pennsylvania, (1989ko urriaren 31) beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Scott McGough olympedia.org (Ingelesez)

## Kanpo estekak

* Datuak: Q20858101
* Multimedia: Scott McGough / Q20858101
# Scott Walker (musikaria)

Noel Scott Engel (Hamilton, Ohio, 1943ko urtarrilaren 9a - Londres, 2019ko martxoaren 22a), Scott Walker izen artistikoz ezaguna, britainiar kantautorea izan zen.

## Biografia

18 urterekin John Maus ezagutu zuen, eta, hainbat proiektutan elkarrekin aritu ostean, 1965ean Gary Leeds ezagutu, eta The Walker Brothers sortu zuten. Ez ziren senideak, baina John, Gary eta Scott Walker izango ziren aurrerantzean. Urte haietan Londres pop musikaren epizentroa zenez, hara jo zuten, eta berehala bilakatuko ziren garai hartako talde inportanteenetako bat. Bacharach-David konpositore bikotearen Make It Easy On Yourself grabatu zuten, eta, jarraian, My Ship is Comin' In, taldearen musika melodramatiko eta atormentatua definitu zuen balada. 1967ra bitartean, hiru LP grabatu zituzten, eta hirurek arrakasta izugarria lortu zuten.
Une batean, baina, dena lehertu zen. Ezinikusiak azaleratu ziren, eta, fanen jazarpenari aurre egiteko garai hartan, The Beatles bezain mediatikoa zen taldea—, Scott Walkerrek monasterio batean hartu zuen aterpe. Handik atera zenerako —eta bere buruaz beste egiteko hainbat saiakeraren ondoren—, bere ibilbidea beste norabide batean zegoen. Konbentzioei aurre eginez, eta Jacques Brel gida espiritual gisa hartuta, 1967 eta 1969. urteen artean lau disko argitaratu zituen (Scott, Scott 2, Scott 3 eta Scott 4), crooner kontzeptua birdefinitu zutenak, eta gerora hainbat kantarirentzat (David Bowie, Neil Hannon, Nick Cave) erreferentzia bilakatu zirenak. Hor azaltzen dira Brelen egokitzapenak (Amsterdam, Jackie, If You Go Away —Ne me quitte pas-en moldaketa—), baina baita Tim Hardinen eta Burt Bacharachen kantuak ere. Scott 4-ko pieza guztiak Walkerrenak berarenak dira: Boy Child, Rhymes of Goodbye, Duchess... Lau disko horiek definitzen dute Walkerren lana beste ezerk baino hobeto. Dramatikoak, konponketa dotorekoak, intimistak, eta, guztiaren gainetik, ahots sakon eta sarkor bat aurkezten dutenak.
Scott 4-ren ondoren, nolabaiteko desertua iritsi zitzaion Walkerri. Segitu zuen grabatzen (Til The Band Comes In, 1970; Any Day Now, 1973; Stretch, 1973), baina lehen tetralogian lortutako emaitzak ukitu gabe. Beste konpositore batzuen materiala landu arren, lan horiek ez zuten horrenbesteko minik egiten, eta apenas izan zuten oihartzunik.
Anaiekin berriro elkartu ondoren —1978ra arte ibili ziren elkarrekin—, 1984an Climate of Hunter diskoa kaleratu zuen, iraganean bezain ausart, eta garai berrietara egokituta. Tilt-ekin (1995) eman zuen kantariak bere ibilbidearen azken hogei urteetako lanaren neurria. Lan iluna, katartikoa, amesgaiztoaren traza hartzen duena. Esperimentala bezain lirikoa. The Drift (2006), Bish Bosch (2012) eta Sunn O))) drone-metal taldearekin landutako Soused (2014) diskoetan, sakondu egin zuen ilunpeetan.

## Erreferentziak

* 1 2 3 4 Lizarralde, Mikel. (2019-03-26). «Ahots bat ekaitzaren erdigunean» Berria CC BY-SA 4.0 lizentziapean.
* Datuak: Q488603
* Multimedia: Scott Walker (musician) / Q488603
# Scott Morrison

Scott John Morrison (Sydney, 1968ko maiatzaren 13a) australiar politikaria da. 30. lehen ministro australiarra izan zen 2018tik 2022ra. Alderdi Liberaleko buru bihurtu zen 2018ko abuztuan.

## Kanpo estekak

* Datuak: Q7436908
* Multimedia: Scott Morrison / Q7436908
# Scott konderria

Scott konderria honako konderrietako baten izena izan daiteke:
* Scott konderria (Arkansas)
* Scott konderria (Illinois)
* Scott konderria (Indiana)
* Scott konderria (Iowa)
* Scott konderria (Kansas)
* Scott konderria (Kentucky)
* Scott konderria (Minnesota)
* Scott konderria (Mississippi)
* Scott konderria (Missouri)
* Scott konderria (Tennessee)
* Scott konderria (Virginia)
# Scott konderria (Arkansas)

Scott konderria (ingelesez: Scott County) Arkansasko konderri bat da, Ameriketako Estatu Batuetan. Hiriburua Waldron da. 2010eko zentsuaren arabera 11.233 biztanle zituen, Scott kilometro koadroko azaleran.

## Geografia

Scott konderriak 2.326 kilometro koadro ditu. Horietatik 14,9 ura dira. Beste 2.311,1 lurra dira. Biztanleria dentsitatea 0,21 da.

## Demografia

2010eko zentsoan bizi ziren 11.233 pertsonetatik 10.369 txuriak edo hispanoak dira. Horietatik hispano edo latino kategorian 782 dira. 51 beltzak edo afroamerikarrak. 190 amerikar natiboak ziren eta 3 Hawaii edo Pazifikoko irletako natiboak. 379 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 238 pertsonek kokatzen zuten.

### Biztanleria piramidea
## Kanpo estekak

* Datuak: Q61135
* Multimedia: Scott County, Arkansas / Q61135
# Sangão

Sangão Brasilgo udalerri bat da, Santa Catarina estatuan kokatua. 12.882 biztanle ditu 82,892 km²ko eremuan.

## Ikus, gainera

* Santa Catarina

## Kanpo estekak

* Datuak: Q945132
* Multimedia: Sangão / Q945132
# Sanharó

Sanharó Brasilgo udalerri bat da, Pernambuco estatuan kokatua. 18.624 biztanle ditu 268,686 km²ko eremuan.

## Ikus, gainera

* Pernambuco

## Kanpo estekak

* Datuak: Q1991944
* Multimedia: Sanharó / Q1991944
# Sanguisorba

Sanguisorba Rosaceae familiako generoa da. Belar egiturakoa, zuztar huts sendoa, tentea eta adartsua izaten du.

## Espezieak

* Sanguisorba alpina
* Sanguisorba applanata
* Sanguisorba canadensis
* Sanguisorba diandra
* Sanguisorba dodecandra
* Sanguisorba filiformis
* Sanguisorba hakusanensis
* Sanguisorba menendezii
* Gaitun txikia (Sanguisorba minor)
* Sanguisorba obtusa
* Gaitun sendagarria (Sanguisorba officinalis)
* Sanguisorba stipulata
* Sanguisorba tenuifolia
* Sanguisorba verrucosa

## Erreferentziak

* ↑ Lur entziklopedietatik hartua.

## Kanpo estekak

* Datuak: Q158282
* Multimedia: Sanguisorba / Q158282
* Espezieak: Sanguisorba